প্রেস বিজ্ঞপ্তি ॥ জাকজমকপূর্ণ অনুষ্ঠান ও ধর্মীয় ভাবগাম্বীর্য্যরে মধ্য দিয়ে বাহুবলের মিরপুর জয়পুর শ্রীশ্রী শচীঅঙ্গন ধামে শ্রীকৃষ্ণের ৫২৪৪তম জন্মাষ্টমী উদযাপন করা হয়েছে। এ উপলক্ষে বাংলাদেশ পূজা উদযাপন পরিষদ বাহুবল উপজেলা শাখা ও জন্মাষ্টমী পরিষদের উদ্যোগে আলোচনা সভা, মঙ্গল শোভাযাত্রা ও সাংস্কৃতিক অনুষ্ঠানের আয়োজন করা হয়। গতকাল রবিবার সকালে ১০১ টি শড়খ ধ্বনির মাধ্যমে অনুষ্ঠানের সূচনা করেন হবিগঞ্জ রামকৃষ্ণ মিশনের অধ্যক্ষ শ্রীমৎ স্বামী বেদময়ানন্দজী মহারাজ। পরে এক বর্ণাঢ্য মঙ্গল শোভাযাত্রা শচীঙ্গন ধাম থেকে বের হয়ে প্রধান সড়ক প্রদক্ষিণ করে। পরে আয়োজিত আলোচনা সভায় প্রধান অতিথি হিসেবে অংশ নেন হবিগঞ্জের জেলা প্রশাসক মাহমুদুল কবীর মুরাদ। তিনি বলেন, ধর্ম যার যার, উৎসব সকলের। সরকার সকল ধর্মের মানুষের ধর্মীয় অনুষ্ঠানাদি সফলভাবে অনুষ্ঠানের জন্য অত্যন্ত আন্তরিক। ...